Vier sterf in Limpopo-ongelukFoto verskaf deur Limpopo- departement van vervoer Vier persone is Saterdag dood en een het ernstige beserings opgedoen in ŉ trompop ongeluk tussen ŉ Volkswagen Polo en ŉ Mahindra naby Philadelphia in Dennilton, sowat 30 km suidwes van Groblersdal in Limpopo. Die bestuurders van albei voertuie en twee passasiers is op die toneel dood verklaar. Een passasier het ernstige beserings opgedoen en is na ŉ hospitaal geneem. Die departement van vervoer en gemeenskapsveiligheid het die oorsaak van die ongeluk toegeskryf aan roekelose bestuur. In nog ŉ ongeluk is ŉ persoon ook in ŉ kop-teen-kop botsing dood op die R81 buite Giyani. ŉ Bestuurder van ŉ Hyundai het op ŉ sperstreep ŉ ander voertuig verbygesteek en ŉ Toyota reg van voor getref. “Die bestuurder van die Hyundai is op slag dood. Die passasier het geringe beserings opgedoen. Die bestuurder van die Toyota en die passasier in dié motor het ernstige beserings opgedoen en is na Khensani-hospitaal geneem,” het die departement bygevoeg. Foto verskaf deur Limpopo- departement van vervoer